Anne Vasko

Anne Vasko, (ent. Peltola s. 1969 Kalajoki) on suomalainen kuvittaja ja lastenkirjailija. Vasko valmistui Taideteollisesta korkeakoulusta taiteen maisteriksi 1998. Vuonna 2011 Vasko sai Rudolf Koivu -palkinnon teoksellaan Jellona Suuri.

Vasko on sekä kuvittanut kirjoja että julkaissut omia teoksia. Hän on kuvittanut muun muassa Tuula Korolaisen, Tittamari Marttisen, Johanna Venhon, Anna-Mari Kaskisen ja Riina Katajavuoren teoksia sekä Kirsi Kunnaksen runoja ja runokäännöksiä.

Vasko on suunnitellut myös lastenkankaita. Hän työskenteli Marja Kurki -yhtiön suunnittelijana vuosina 1999–2005.

Rudolf Koivu -palkinnon saanut Jellona Suuri oli myös vuoden 2010 Finlandia Junior -palkintoehdokkaana. Raati luonnehti kirjaa nostalgia- ja kierrätyshenkisyydessään taiteelliseksi täysosumaksi. Hänen kuvituksiaan on ollut näytteillä muun muassa lasten- ja nuortenkirjakuvituksiin keskittyvässä Bratislavan biennaalissa.

Vuonna 2016 Vasko julkaisi yhdessä Kaisa Happosen kanssa lastenkirjan Mur, eli Karhu, joka on käännetty yli kahdellekymmenelle kielelle. Tanskalainen Step in the books teki kirjasta interaktiivisen sähköisen version, joka sai toisen sijan 2017 Digital Ehon Awards -kilpailussa ja valittiin parhaaksi laajennetun todellisuuden sovellukseksi Bolognan kirjamessuilla. Happonen ja Vasko saivat kirjasarjasta WSOY:n kirjallisuussäätiön tunnustuspalkinnon vuonna 2024.

Teokset
Omat teokset
Lasten kuvakirjojen ohella Vasko on julkaissut kolme aikuisten värityskirjaa.
 Antero retkellä, Tammi, 1999 (Anne Peltola)
 Antero leikkii, Tammi, 2000 (Anne Peltola)
 Antero ja lumiukko, Tammi, 2004 (Anne Peltola)
 Hikka hukassa, Tammi, 2004 (Anne Peltola)
 POM POM, Wsoy, 2005 (Anne Peltola)
 Aikuisten värityskirja, WSOY 2007 (osa 2, 2008 ja osa 3, 2009)
 Jellona Suuri, WSOY, 2010
 Jellona Toinen, WSOY, 2012
 Lentopusu, Etana Editions, 2019
 Poninhäntä, Etana Editions, 2021
 Hattu, Etana Editions, 2023

Kuvituksia
 Petri Nummi: Tuuli ja Taikametsä yö. Metsälehtikustannus, 2002
 Liisa Saarenmaa: Anselmi ja Tiitus sankareina. Metsälehtikustannus, 2003
 Tittamari Marttinen: Kaupungin paras villihevonen. Tammi, 2005
 Tittamari Marttinen: Eelis mökillä. Tammi, 2006
 Johanna Venho: Puolukkavarvas. WSOY, 2006
 Niina Bell: Ystäväni, tuttavani. Tammi, 2006
 Anna-Mari Kaskinen: Kengurun matkassa maailman ympäri. Kirjapaja, 2007
 Tittamari Marttinen: Iloinen lorutoukka. Pieni Karhu, 2008
 Niina Bell: Pienet sammakot ja muita eläinlauluja. Tammi, 2008
 Tittamari Marttinen: Paavo ja Venla, Huiman hauskat syntymäpäivät. Kirjapaja, 2008
 Tittamari Marttinen: Pikku poron päivä. Pieni karhu, 2009
 Niina Bell: Kas metsämökin ikkuna. Tammi, 2010
 Tuula Korolainen (toim.): Haamuhetki kullan kallis. Tammi, 2010
 Niina Bell: Pikku juttu. Tammi, 2011
 Kirsi Kunnas: Kuka on nähnyt tuulen? Kuvitus Riikka Jäntti, Pia Westerholm ja Anne Vasko. WSOY, 2011
 Riina Katajavuori: Onerva kokkaa. Kuvitus Anne Vasko ja Erika Kallasmaa. Tammi, 2012
 Niina Bell: Sirkusparaati. Tammi, 2013
 Kirsi Kunnas: Hei Hikkori Tikkori. WSOY, 2013
 Kaisa Järnefelt, Meiju Niskala & Anne Vasko. Leikki vieköön! Tammi, 2014
 Katariina Heilala (toim.) : Oma maa mansikka. Tammi, 2016
 Katariina Heilala (toim.): Jukolan seitsemän poikaa. Tammi, 2016
 Kaisa Happonen: Mur, eli karhu. Tammi, 2016
 Kaisa Happonen: Mur ja mustikka. Tammi, 2018
 Heli Laaksonen: Ykköne. WSOY, 2018
 Kaisa Happonen: Mur ja tähti. Tammi, 2019
 Kaisa Happonen: Pisara kuonolla, Mur. Tammi, 2020
 Miikka Pörsti: Gorilla. S&S, 2020
 Saija Saarni: Kaiken maailman kuopat. Tammi, 2020
 A.H. Benjamin: On the way home. Nubeocho, 2020
 Kaisa Happonen: Mur ja metsän ilta. Tammi, 2021
 Sanna Sofia Vuori: Är det jag? / Onko se minä?. Förlaget, Tammi, 2020
 Kaisa Happonen: Mur ja mitä tuuli toi. Tammi, 2022
 Reetta Niemelä: Mummojen kirja!. S&S, 2022
 Kaisa Happonen: Mur, pieni lintukirja. Tammi, 2023
 Tuutikki Tolonen: Salaiset. WSOY, 2024
 Kaisa Happonen: Mur ja metsän valo, Tammi, 2024
 Kaisa Happonen: Mur ja metsänpeitto, Tammi, 2025

Tunnustuksia
 Rudolf Koivu -palkinto teoksesta Jellona Suuri (2011)
 Lampun henki -palkinto Leikki vieköön! -työryhmälle. Pirkanmaan Taikalamppuverkosto, 2014
 Bologna Ragazzi Digital Award. paras AR/VR. -palkinto Mur, eli karhu kirjaan perustuvalle sovellukselle. 2017
 Japans Digital Ehon Awards, II. palkinto Mur, eli karhu - kirjaan perustuvalle sovellukselle. 2017
 Hyvinkään taidepalkinto, 2018
 Kuvittajalle myönnettävän Adventure-palkinto 2023
 WSOY:n kirjallisuusäätiön tunnustuspalkinto merkittävästä tuotannosta 2024

 Lähteet

Luokka:Vuonna 1969 syntyneet
Luokka:Elävät henkilöt
Luokka:Suomalaiset kuvittajat
Luokka:Suomalaiset lasten- ja nuortenkirjailijat